Doinuzahar kamera abesbatza

Doinuzahar kamera abesbatza 1982an sortu zen Durangon eta Antonio Salcedo izan zuen lehen zuzendaria. 1985 eta 2014 artean José Luis Ormazabal izan zen zuzendaria, eta haren atzetik etorri ziren Jesús Egiguren konpositorea eta Laura Nardi irakaslea. 2018tik abesbatza Urko Sangronizen zuzendaritzapean dago.  

 Ibilbidea 
Abesbatzaren hasiera Errenazimenduko polifonia interpretatzera bideratu zen batez ere. Harrezkero, bere errepertorioa musika koral barroko, garaikide eta folklorikora hedatu da. Era berean, Abesbatzak, hainbat ganbera-orkestrarekin lankidetzan kontzertu ugari eskaini ditu.

Asko dira eman dituen kontzertuak, bai Euskal Herrian, bai Espainiar Estatuko gainerako herrialdeetan, bai nazioartean, hala nola, Italian eta Argentinan.

 Diskografia 

 Durangaldeko Musikagileak (1992) Durangaldeko hainbat garaitako musikagileek sortutako hamabi lan koralen bilduma da.
 Doinuzahar, 20 urte (2002)  hamazazpi abestiz osatutako bere bigarren diska hogei urteetan.

 Sariak 

 1985.- Lehenengo saria Musikazale Gazteak erakundeak antolatutako Musikari Gazteen Lehiaketan (Alcalá de Henares).
 1989.- Hirugarren saria Arabako Kutxako Abesbatz Lehiaketan (Gasteiz).
 1999.- Lehenengo saria “Villa de Avilés” Nazioarteko Abesbatz Lehiaketan (Avilés).
 2000.- Entzulegoaren sari berezia Arrigorriagako II. Abesbatz Lehiaketan (Arrigoriaga).
 2001.- Bigarren saria V. Antigua Abesbatzak Lehiaketan (Zumarraga).
 2005.- Lehenengo saria “Villa de Avilés” Nazioarteko Abesbatz Lehiaketan (Avilés).
 2006.- Lehenengo saria "Villancicos de Molina" X. Abesbatza Lehiaketan.
 2007.- Hirugarren saria Kantuko Sari Nagusian (Griñón).
 2008.- Bigarren saria "Provincia de Guadalajara" Abesbatzen V. Lehiaketa Nazionalean.

 Proiektuak 

 Gabon Kanta Suite.

 Tenebrae Ilunpetan.
 Erreferentziak 

 Ikus, gainera 

 Musika klasiko
 Euskal Herriko musika klasikoa

 Kanpo estekak 

Kategoria:Durangarrak
Kategoria:Euskal Herriko abesbatzak
Kategoria:Bizkaiko abesbatzak